OpenLLM-France/wikimedia huggingface dataset:
# Marvaux-Vieux

Marvaux-Vieux Frantziako udalerri bat da, Ardenak departamenduan dagoena, Ekialde Handia eskualdean. 2013an 77 biztanle zituen.

## Demografia
### Biztanleria

2007an Marvaux-Vieux udalerrian erroldatutako biztanleak 67 ziren. Familiak 32 ziren, horien artean 12 pertsona bakarrekoak ziren (8 bakarrik bizi ziren gizonak eta 4 bakarrik bizi ziren emakumeak), 4 seme-alabarik gabeko familiak ziren, 12 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 35 etxebizitza zeuden, 29 familiaren etxebizitza nagusia ziren eta 6 hutsik zeuden. Etxebizitza guzti hauek 35etxeak ziren. 29 etxebizitza nagusietatik 23 bere jabearen bizilekua ziren eta 6 alokairuan okupaturik zeuden; 3 etxek hitu gela zituzten, 5 etxek lau zituzten eta 21 etxek bost zituzten. 20 etxek euren parking plaza propioa zuten azpian. 10 etxetan ibilgailu bat zegoen eta 13 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Marvaux-Vieux udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 0 | 85-89 | 8 |
| 0 | 80-84 | 0 |
| 4 | 75-79 | 4 |
| 0 | 70-74 | 0 |
| 4 | 65-69 | 0 |
| 0 | 60-64 | 4 |
| 0 | 55-59 | 0 |
| 4 | 50-54 | 0 |
| 4 | 45-49 | 0 |
| 8 | 40-44 | 4 |
| 0 | 35-39 | 4 |
| 8 | 30-34 | 4 |
| 0 | 25-29 | 0 |
| 4 | 20-24 | 0 |
| 4 | 15-19 | 0 |
| 0 | 10-14 | 0 |
| 0 | 5-9 | 8 |
| 8 | 0tik 4ra | 0 |

## Ekonomia

2007an lan egiteko adina zuten pertsonak 33 ziren, horien artean 28 aktiboak ziren eta 5 inaktiboak ziren. 28 pertsona aktiboetatik 25 lanean zeuden (17 gizon eta 8 emakume) eta 3 langabezian zeuden (1 gizon eta 2 emakume). 5 pertsona inaktiboetatik 3 erretiraturik zeuden eta 2 "bestelako inaktibo" gisa sailkaturik zeuden.

### Ekonomia jarduerak

2007an herrian zegoen saltoki bakarra zerbitzu enpresa batena zen.
2000. urtean Marvaux-Vieux udalerrian 10 nekazaritza-ustiategi zeuden, 1.330 hektarea erabiltzen.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q930878
* Multimedia: Marvaux-Vieux / Q930878
# Maruševec

Maruševec Kroaziako udalerri bat da, Varaždin eskualdean. Azken zentsuaren arabera 5.682 biztanle zituen.

## Kanpo estekak

* Datuak: Q1194799
# Melanie Griffith

Melanie Griffith (New York, 1957ko abuztuaren 9a - ), Estatu Batuetako aktorea da. Tippi Hedren eta Dakota Johnson aktoreen alaba eta ama da, hurrenez-hurren. Steven Bauer, Don Johnson eta Antonio Banderasekin ezkonduta egon zen.

## Filmografia

* 1969 - Smith!
* 1973 - The Harrad Experiment
* 1975 - Smile
* 1975 - The Drowning Pool
* 1975 - Night Moves
* 1977 - Joyride
* 1977 - One on One
* 1977 - The Garden
* 1978 - Steel Cowboy
* 1978 - Daddy, I Don't Like it Like This
* 1981 - Golden Gate
* 1981 - She's in the Army Now
* 1981 - The Star Maker
* 1981 - Underground Acres
* 1981 - Roar
* 1984 - Fear City
* 1984 - Body Double Holly Body
* 1985 - Alfred Hitchcock Presents
* 1986 - Something Wild
* 1987 - Cherry 2000
* 1988 - Working Girl
* 1988 - Stormy Monday
* 1988 - The Milagro Beanfield War
* 1990 - The Bonfire of the Vanities
* 1990 - Pacific Heights
* 1990 - In the Spirit
* 1990 - Women and Men: Stories of Seduction
* 1991 - Paradise
* 1992 - Shining Through
* 1992 - A Stranger Among Us
* 1993 - Born Yesterday
* 1994 - Milk Money
* 1994 - Nobody's Fool
* 1995 - Now and Then
* 1995 - Two Much Betty Kerner
* 1996 - Mulholland Falls
* 1997 - Another Day in Paradise
* 1997 - Lolita
* 1988 - Shadow of Doubt
* 1998 - Celebrity
* 1999 - Crazy in Alabama
* 1999 - RKO 281
* 2000 - Cecil B. Demented
* 2000 - Forever Lulu
* 2001 - Tart
* 2002 - Stuart Little 2
* 2002 - The Night We Called It a Day
* 2003 - Shade
* 2003 - Tempo
* 2005 - Heartless
* Datuak: Q176455
* Multimedia: Melanie Griffith / Q176455
# Melanismo

Melanismoa ohiz kanpoko koloratzea da. Gorputzak, mutazio baten ondorioz edo inguruneari erantzunez, melanina gehiegi ekoizten duenean sortzen da. Hori dela eta, gorputzak kolore beltza edo oso iluna hartzen du.

## Melanismo industriala

Melanismo industriala hiriguneetan bizi diren lepidoptero espezie askotan erreparatu ahal izan den kolore aldaketa da. Belaunaldi berrietako kideen artean kolore ilunekoak ugarituz joaten dira, gutxika gutxika, hautespen naturalaren eraginez.
Biston betulariaren melanismo industriala bereziki aztertua izan da, eta populazio genetika eta eboluzioaren teorien garapenean oso garrantzitsua gertatu da, hautespen naturalaren adibide argienetariko bat bezala hartzen delarik.

## Kanpo estekak

* Datuak: Q725450
* Multimedia: Melanism / Q725450
# Melanie Spitta

Melanie Spitta (Hasselt, Belgika, 1946 – 2005eko abuztuaren 28a, Frankfurt am Main) Film zuzendaria, gidoilaria, giza eskubideen defendatzaile feminista, sinti jatorrikoa. Munduko Ijitoen I.go Biltzarrean (1971) parte hartu zuen.

## Biografia

1938an Alemaniatik ihes egin zuen Belgikara. Bere anai-arrebak Auschwitzen hil ziren eta berak biziraun zuten senide batzuekin bizi izan zen Düren-en (Rheinland) en 1949. Bere ama, Auschwitz, Ravensbrück eta Bergen-Belsen-etik igaro oztean tuberkulosiak jota hil zen, ustez Josef Mengele mediku naziaren esperimentuen ondorioz. Arnold Spitta-rekin ezkondu zen eta alaba bat izan zuten, Carmen Spitta.
1980. hamarkadan, Katrin Seybold zinema zuzendariarekin batera Alemaniako Sintien egoeraz jarduten ziren dokumentalak ekoiztu zituzten. Gizon eta emakume arteko berdintasunaren alde lan egin zuen, baita Sinti herriaren barnera ere. Katrin Seybold, Siegmund Wolf eta nazien jazarpenaren beste testigu garaikideek film dokumentaletan Centro de Investigación Higiénica Racial-aren Artxibo Federalean arakatu zuten irudien bila, ordurate argazki bakarra argitaratu izan baitzen, Eva Justin-ena.
Bere lanen artean, Schimpft uns nicht Zigeuner (1980, doc), Wir sind Sintikinder und keine Zigeuner (1981, doc), Es ging Tag und Nacht liebes Kind (1982, doc), Das Falsche Wort (1987) eta Meleza und Gallier (1996) aipatzen dira.

## Filmografia

Bere ekoizpen eta gidoietan Porraimos-a landu zuen baita sarraskiaren aitortza eza. Alemaniako memoria politikak zalantzan jarri zituen, oinarri arrazista eta matxista zutela salatuz.

### Zuzendaritza

* Es ging Tag und Nacht, liebes Kind (1982)
* We are sinti children and not gypsies (1981)
* Don´t call us gypsies (1980)

### Gidoilaria

* Calumny (1987)
* Das Falsche Wort (1987)

## Sariak eta Aitortzak

* 1999an Otto Pankok Saria jaso Günter Grass-en eskutik.
* Dieter Schenk dedicó su libro sobre las raíces históricas del BKA a su "en retrospectiva de una amistad de veinte años".

## Erreferentziak

* 1 2 (Gaztelaniaz) «Melanie Spitta» Moviefit (Noiz kontsultatua: 2022-02-11).
* ↑ «Melanie Spitta | IFFR» iffr.com (Noiz kontsultatua: 2022-02-11).
* ↑ (Gaztelaniaz) «101 mujeres gitanas pa’ construir tu feminismo» pikara magazine 2021-04-21 (Noiz kontsultatua: 2022-02-11).
* ↑ (Gaztelaniaz) Es ging Tag und Nacht, liebes Kind. (Noiz kontsultatua: 2022-02-11).
* ↑ (Gaztelaniaz) We are Sinti Children and Not Gypsies. (Noiz kontsultatua: 2022-02-11).
* ↑ (Gaztelaniaz) Don't Call Us Gypsies. (Noiz kontsultatua: 2022-02-11).
* ↑ (Gaztelaniaz) Calumny. (Noiz kontsultatua: 2022-02-11).
* ↑ «Sinti Persecution - Collections Search - United States Holocaust Memorial Museum» collections.ushmm.org (Noiz kontsultatua: 2022-02-11).

## Kanpo estekak

* Elkarrizketa Carmen Spittarekin (Melanie Spittaren alaba)
* Das Falsche Wort (1987)
* Datuak: Q1631959
# Melanie Walsh

Melanie Walsh (Watford, Ingalaterra, 1980ko uztailaren 8a) modelo eta aktore ingelesa da.
Bertako modelo lehiaketa bat irabazi ondoren, 2000. urtean The Sun egunkarirako posatu zuen. Ondoren, FHM, GQ, Loaded, Fast Car eta beste hainbeste aldizkarietarako posatu zuen.
2005ean Rob Schneider aktorearekin atera zen Deuce Bigalow: European Gigolo komediazko filman.

## Filmografia

| Urtea | Filmaren izena | Pertsonaia |
| 2005 | Hey Mr DJ | Willow |
| 2005 | Deuce Bigalow: European Gigolo | Red Light District Girl |
| 2001 | Dodger DVD 28 | Melanie Walsh |

## Kanpo estekak

* (Ingelesez) Melanie Walshen profila IMDBn
* Datuak: Q12263348
# Melanie C

Melanie Jayne Chisholm, ezagunagoa Melanie C edo Mel C artista-izenez, (Whiston, Ingalaterra, 1974ko urtarrilaren 12a) ingeles abeslaria eta aktorea da. Spice Girls musika-boskoteko kideetako bat da. 1998an hasi zuen bakarkako musika ibilbidea.
Bere bakarkako ibilbidean estudioko zortzi album eta single batzuk argitaratu ditu. Emakumezko artistei dagokienez, Ingalaterran kokaturiko single kopuru handienaren errekorra du, Spice Girlsekin lortutako arrakastak direla eta, bakarlari gisa egindako lanei gehituta. Madonnarekin berdinduta, UKn 11rekin 1. postuan.

## Diskografia

* Northern Star (1999)
* Reason (2003)
* Beautiful Intentions (2005)
* This Time (2007)
* The Sea (2011)
* Stages (2012)
* Version of Me (2016)

## Filmografia
### Filmak

Filmak :
| Urtea | Izenburua | Rola | Oharrak |
| 1997 | Spice World | Bere burua | |
| 2012 | Keith Lemon: The Film | Bere burua | |
| 2012 | The Spice Girls Story: Viva Forever! | Bere burua | Dokumentala |
| 2013 | Play Hard | Christy | |

### Telebista

Telebista :
| Urtea | Izenburua | Rola | Oharrak |
| 2000 | The Norm Show | Bere burua | "Norm vs. Jenny" (2. denboraldia: 15. atala) |
| 2003 | Bo' Selecta! | Hainbat rol | "Melanie C" (2. denboraldia: 6. atala) |
| 2006 | Dei-te Quase Tudo | Bere burua | "10 May 2006" (1. denboraldia: 132. atala) |
| 2007 | Giving You Everything | Bere burua | Telebistako dokumentala |
| 2007 | The Friday Night Project | Gonbidatua | "Melanie C" (5. denboraldia: 4. atala) |
| 2011 | The X Factor Australia | Mentore laguntzailea | 3. denboraldia |
| 2012 | Superstar | Epaimahaikidea / Mentorea | |
| 2014 | The Life of Rock with Brian Pern | Bere burua | "Bi-Polar Polar Bear Aid" (2. denboraldia: 3. atala) |
| 2015 | Bring the Noise | Mentore laguntzailea | 1. denboraldia |
| 2015 | Asia's Got Talent | Epaimahaikidea | 1. denboraldia |
* Datuak: Q151830
* Multimedia: Melanie Chisholm / Q151830
# Mari (Paraíba)

Mari Brasilgo udalerri bat da, Paraíba estatuan kokatua. 21.512 biztanle ditu 154,824 km²ko eremuan.

## Ikus, gainera

* Paraíba

## Kanpo estekak

* Datuak: Q965785
* Multimedia: Mari (Paraíba) / Q965785
# Mari (argipena)

Mari honakoa izan daiteke:
* Mari, euskal mitologiako jainkosa gorena
* Maria, Jesusen ama.
* Aita Mari, arrantzale zumaiarra, egiazko izenez Jose Maria Zubia.
* Mari (Siria), antzinako hiria.
* Mari (herria), Errusiako etnia.
# Mari (herria)

    Artikulu hau herriari buruzkoa da; beste esanahietarako, ikus «Mari (argipena)».
Mariak (marieraz: мари, errusieraz: марийцы) Volga eta Kama ibaien arroan bizi den herria da. Herria fino-ugriar taldean sailkatzen da, mariera haien hizkuntza uraldar familiako fino-volgaitar adarrekoa baita. Mari gehienak Mari El errepublikan bizi dira, baina Baxkortostanen eta Tatarstanen gutxiengo handiak daude.

## Erreferentziak

* ↑ Euskaltzaindia. (PDF) 190. arauaː Munduko herriak eta etniak. .

## Kanpo estekak

* Datuak: Q214361
* Multimedia: Mari people / Q214361
# Mari-mutil handi baten bluesa

Mari-mutil handi baten bluesa (jatorrizko izenburua, ingelesez: Stone Butch Blues) Leslie Feinberg aktibistak idatzitako eleberri bat da. 1970eko hamarkadako AEBetan bizitako mari-mutil lesbiana baten bizia kontatzen du.
Nobelan Jess Goldberg pertsonaiaren bizia agertzen da, New Yorkeko estatuaren iparraldean hazi zena 1950. urtea aldera, langileen klaseko auzo batean. Nobelaren zatirik handiena 1970eko hamarkadan gertatzen da. Jess oso goiz ohartzen da ez dela gainerako neskak bezalakoa: gorrotatzen du soinekoak janztea, eta maiz galdetzen diote: "Zer zara zu, mutikoa edo neskatoa?".
Genero identitatea da gai nagusia, eta eleberrian agertzen da garai hartan AEBetan LGBT+ jendearen kontra zegoen errepresio bortitza. Horretaz gain, beste hainbat borroka agertzen eta nahasten dira: feminismoa, arrazismoaren kontrako mugimendua, langileen klase-borroka...
Genderqueer narratibaren zati gisa hartu ohi da Mari-mutil handi baten bluesa. Orobat, langile klaseari buruzko eleberritzat ere hartzen da.
Hizkuntza hauetara itzuli da: alemana, esloveniera, euskara, italiera, hebreera, nederlandera, turkiera eta txinera. Hebreerara egindako argitalpenaren irabaziak Palestinako lesbianen ASWAT erakunderako dira.

## Kanpo estekak

* Mari-mutil handi baten bluesa pdf bertsioan, doan jaisteko
* Free e-book download of Stone Butch Blues
* Datuak: Q7618885
# Mari (Siria)

    Artikulu hau Mesopotamiako antzinako hiriari buruzkoa da; beste esanahietarako, ikus «Mari (argipena)».
Mari (egun Tell Hariri, Siria, dena) sumertar eta amortar antzinako hiria izan zen, Eufratesko mendebaldeko ertzean, egungo Abu Kamaletik 11 kilometrotara ipar-mendebalderantz zegoena. Adituen arabera, jada K.a. 5. milurtekoan biztanleak zituen, nahiz eta une gorenak K.a. 2900 eta K.a. 1759 (noiz Hammurabik arpilatua izan zena) izan.
Marin egindako indusketan idazkera kuneiformez idatzitako taulatxo ugari aurkitu ziren. Mariko artxiboak informazio asko eman dute, eta Ebla hirian aurkitutakoekin batera Ekialde Hurbileko multzo garrantzitsuena da. Haiei esker, Ekialde Hurbileko historia askoz hobeto ezagutzen dugu gaur egun.

## Erreferentziak

* ↑ Euskaltzaindia. (2006-1-27). Antzinateko hirien euskarazko izenak. .
* ↑ Parrot,André (1974) Mari, capitale fabuleuse. Parrot
* ↑ (Gaztelaniaz) admin. (2019-02-19). «Los archivos de Mari, el atlas geográfico de la Antigüedad» HISTORIAE (Noiz kontsultatua: 2023-12-02).
* ↑ (Gaztelaniaz) Carvajal, Guillermo. (2018-12-11). «Cómo los arqueólogos descubrieron los primeros tratados diplomáticos, escritos en una lengua desconocida hasta entonces» La Brújula Verde (Noiz kontsultatua: 2023-12-02).

## Kanpo estekak

* Datuak: Q244762
* Multimedia: Mari / Q244762
# Mari Aiestaran

Maria Dolores Aiestaran Amunarriz (Donostia, Gipuzkoa, 1948ko azaroaren 24a -) gipuzkoar belar hockeyko jokalari eta entrenatzailea da.

## Biografia

Jokalari bezala lehenik eta entrenatzaile moduan ondoren, hogeita hamar urte eman ditu Mari Aiestaranek Donostiako Real Sociedaden hockey-taldeari lotuta. Belar gaineko hockeyan "Alperrak" lagun arteko taldean hasi eta berehala sartu zen Real Sociedaden taldean.
1994. urtera arte jokalari izan zen, eta urte hartan jokatzeari utzi eta taldearen entrenatzaile eta ordezkari bilakatu zen. Espainiako hockey-selekzioan ere hamalau urtez aritu da, eta nazioarteko 89 partida jokatu ditu. 1971-1994 bitartean titulu ugari lortu zituen jokalari moduan nazioarteko lehiaketetan: sei Munduko Kopa, Europako Kopa bat, eta Nazioarteko Kopa bat eskuratu zituen.
Real Sociedad taldeko jokalari zela, berriz, Espainiako Txapelketa bat, hiru Liga, bi Erregina Kopa, eta Areto Hockeyko beste bi txapelketa lortu zituen. Real Sociedad taldearen entrenatzaile bezala hiru Liga Txapelketa, Europako Txapelketa bat eta Areto Hockeyko beste bat lortu izan ditu.
Horrez gainera, bera izan da urrezko domina olinpiarrak erdietsi zituzten Maider Telleria, Teresa Motos eta Nagore Gabellanes jokalarien prestatzailea.
Horrez gainera, Donostiako Santo Tomas Lizeoan 15 urtetik gora eman ditu haurrei hockeya erakusten, eta Euskadiko Selekzioaren entrenatzailea ere izan da. 1999-2000 denboraldia amaitu ondoren utzi zion Mari Aiestaranek bere betiko taldea entrenatzeari, nahiz eta ordezkari bezala jarraitu.
1998an Donostiako Udalak Hiritar Merituari eskainitako domina eman zion. 2000. urtean Euskal Herriko Hockey Federazioak ematen duen esker oneko saririk garrantzitsuena eskuratu zuen, Urrezko Sticka, baita Real Sociedad taldearen urre eta harribitxizko domina ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12263032
# Mari Alkatiri

Mari bin Amude Alkatiri (arabieraz: مرعي بن عمودة الكثيري‎, Mar'ī bin Amūdah al-Kaṯīrī; Dili, 1949ko azaroaren 26a), timortar politikaria da. Ekialdeko Timorko lehen ministroa izan zen 2002-2006 eta 2017-2018 bitartean.

## Bizitza

Mari Alkati Dilin jaio zen, 1949ko azaroaren 26an, yemendar jatorriko familia batean. Angolan eta Mozanbiken ikasi zuen. 1975an Indonesiak Ekialdeko Timor inbaditu zuenetik 1999 arte, erbestean ibili zen, topografo lanetan, eta Fretilin antolatzen -bera izan zen sortzaileetako bat. Lehen ministro aukeratu zuten herrialdea independizatu osteko lehenbiziko hauteskundeetan.
2006ko maiatzean, Timor ekialdeko eta mendebaldeko pertsonek osatutako taldeen arteko borrokak izan zirenr, Diliko aireportutik gertu. Oihuka Mari Alkatiriren dimisioa eskatzen zuten bitartean, etxeak erre eta lapurreta egin zuten denda ugaritan. Horiek horrela, dimisioa eman zuen ekainaren 26an.

## Erreferentziak

* ↑ Sarasola, Juanma. Independentzia eskuratuta, lehen gobernua osatu du Xanana Gusmaok. Euskaldunon Egunkaria, 2002ko maiatzak 21, CC BY-SA 4.0, berria.eus (Noiz kontsultatua: 2020-4-29).
* ↑ Larrialdi egoera ezarri eta herrialdearen kontrola hartu du Gusmao presidenteak. Berria egunkaria, 2006ko maiatzak 30 , CC BY-SA 4.0, berria.eus (Noiz kontsultatua: 2020-4-29).

## Kanpo estekak

* Datuak: Q11664
* Multimedia: Marí bin Amude Alkatiri / Q11664
# Carlos Totorika

Carlos Totorika Izagirre (Ermua, 1956ko otsailaren 15a) euskal politikaria da.

## Biografia

Bilboko Unibertsitatean ekonomia ikasi ondoren, BBK-n lan egin zuen.
1974an PSOEn sartu zen, eta 1991an Ermua bere jaioterriko alkatea izendatu zuten, udal hauteskundeak irabazita. ETAk Miguel Angel Blanco Ermuko zinegotzia hil zuenean 1997an egin zen ezagun, eta haren ondorenean Ermuko Foroaren sortzaileetako bat izan zen; posizio horretatik abertzaletasuna eta terrorismoa borrokatzeagatik nabarmendu zen. 2002an PSE-EEko idazkari nagusi izateko hautagaitza aurkeztu zuen, Rosa Diezen eta Nicolas Redondo Terrerosen babesarekin, baina Patxi Lopezek erraz irabazi zion.
2018ko ekainean, politika utzi behar zuela iragarri zuen.

## Erreferentziak

* 1 2 Vasca, EiTB Radio Televisión Pública. «Carlos Totorika Ermuko alkateak politika utziko du» www.eitb.eus (Noiz kontsultatua: 2018-06-20).
* Datuak: Q8338408
# Carlos Txokarro

Carlos Txokarro izan daiteke:
* Carlos Txokarro Gorraitz (1985-) nafar eskubaloi jokalaria;
* Carlos Txokarro Ibáñez (1993-) nafar futbolaria.
# Carlos Txokarro Gorraitz

    Artikulu hau eskubaloi jokalariari buruzkoa da; beste esanahietarako, ikus «Carlos Txokarro».
Carlos Txokarro Gorraitz (Iruñea, 1985eko uztailaren 29a) nafar eskubaloi jokalaria da. Leringoa da, 33 urte ditu, 185 cm neurtzen ditu eta 83 kg pisatzen ditu. Ezkerreko hegalean jokatzen du. Helvetia Anaitasuna taldearen kapitaina da duela 10 urtetik.

## Biografia

Carlos Chocarro bere herrian hasi zen bere aitonarekin esku pilotan jokatzen, baina egun batean bere aitaren lagun batek komentatu zion eskubaloian jokatzen hasteko. Ondorioz, Lagunaken jokatzen hasi zen (Barañaingo talde batean) eta hor egon zen 2. Nazionalera arte. 18 urte izan zituenean, Anaitasunera joan zen jokatzera eta hor egon zen lehenengo taldera igo ziren arte.
EHF CUP parte hartzea: 2015, 2016, 2017
COPA Asobal: 2017
Asobal Txapelketa: 2011, 2012, 2013, 2014, 2015, 2016, 2017, 2018
| Taldea | Denboraldia | Asobal | Europa |
| Helvetia Anaitasuna | 2016-2017 | | |
| | 2017-2018 | | |

## Kanpo estekak

* Datuak: Q57747229
# Carlos Urkijo

Carlos María de Urquijo Valdivielso, euskaraz Carlos Urkijo izen-deiturez ezaguna (Laudio, Araba, 1964ko abenduaren 30a) Eusko Legebiltzarreko kide izan da IV., V., VI., VII. eta VIII. legegintzaldietan, PPren ordezkari gisa. Euskadiko Alderdi Popularreko Batzorde Exekutiboko zein Alderdi Popularreko Espainiako Zuzendaritza Batzorde Nazionaleko kidea da. Lan-harremanetan graduduna da.
2012tik 2016ra, Espainiako Gobernuak Euskal Autonomia Erkidegoan duen ordezkaria izan zen. Kargu horretatik, aktak euskaraz bidaltzen dizkioten udal guztien aurka jo du auzitegietara, euskaraz ez ezik gaztelaniaz ere bidali behar dizkiotela iritzita. Udal horiek Urkijoren jarrerak euskararen ofizialtasuna zalantzan jartzen duela diote. Donostiako auzitegian, udalei arrazoi eman zieten; Bilbokoan, berriz, Urkijori. Euskal Autonomia Erkidegoko Auzitegi Nagusiak, azkenik, aktak euskara hutsean bidali ahal izatearen aldeko epai irmoa eman zuen 2015eko urriaren bukaeran, eta Espainiako Gobernu Ordezkaritza auziaren gastuak ordaintzera zigortu.

## Erreferentziak

* ↑ Abizena horrela idaztea, euskal herritar horren aukera pertsonala da. Izan ere, Euskaltzaindiak, euskara baturako, Urkixo onartu du deitura horren grafiatzat. Ikus Euskal Onomastikaren Datutegia.
* ↑ Garikoitz Goikoetxea: «Euskarazko akten aldeko epai guztiei helegitea jartzen ari da Urkijo», Berria, 2015-10-16.
* ↑ «EAEko Auzitegi Nagusiak aktak euskara hutsean bidaltzearen aldeko epai irmoa eman du», Berria, 2015-10-30.

## Ikus, gainera

* Eusko Legebiltzarra
* Alderdi Popularra

## Kanpo estekak

* Datuak: Q5751987
# Carlos Terrazas

Carlos Terrazas Sánchez (Bilbo, 1962ko otsailaren 9a) euskal entrenatzailea da, egun Club Deportivo Guadalajaran dabilena.

## Ibilbidea

| Kluba | Urtea(k) |
| Zalla Klub Bazkuna | 1995-1996 |
| Bilbao Athletic | 1996-1999 |
| Gimnástica de Torrelavega | 1999-2000 |
| Burgos CF | 2000-2001 |
| Bilbao Athletic | 2001-2002 |
| Burgos CF | 2002-2005 |
| AD Ceuta | 2005-2006 |
| SD Eibar | 2006-2007 |
| Real Jaén | 2007-2009 |
| Club Deportivo Guadalajara | 2010- |
* Datuak: Q3390799
# Carlos Txokarro Ibáñez

    Artikulu hau futbolariari buruzkoa da; beste esanahietarako, ikus «Carlos Txokarro».
Carlos Txokarro Ibáñez (Tafalla, 1993ko urtarrilaren 9a) nafar futbolari ohia da, hegaleko moduan aritzen zena.

## Ibilbidea

* Peña Sport (2013-2016)
* Datuak: Q57747551
# Carlos Tobalina

Carlos Tobalina Aspirez (Castro Urdiales, 1985eko abuztuaren 2a - ) bizkaitar atleta da, pisu jaurtiketan aditua.
Kantabrian jaioa den arren, bizkaitarra du bere burua eta Barakaldon bizi da.

## Ibilbidea

Hona hemen bere emaitzak txapelketa ofizialetan:
| Urtea | Txapelketa | Lekua | Postua | Froga |
| 2014 | Europako Atletismo Txapelketa | Zürich (Suitza) | 9.a | Pisu jaurtiketa |
| 2016 | Europako Atletismo Txapelketa | Amsterdam (Herbehereak) | 10.a | Pisu jaurtiketa |

## Erreferentziak

* ↑ Real Federación Española de Atletismo. Carlos Tobalina. .
* ↑ «Carlos Tobalina: “El dopaje te pone de mala hostia"» El Español 2016-05-30.
* ↑ «Tobalina, estreinakoaren pisurik gabe» Berria 2014-08-13.
* Datuak: Q17623860
* Multimedia: Carlos Tobalina / Q17623860
# Carlos Trevilla

Carlos Trevilla Acebo (Villaverde Turtzioz, Bizkaia, 1946ko martxoaren 16a) sindikalista da. Teologia eta Maisutza ikasketak egin zituen. 1972an sartu zen UGT sindikatuan, eta hainbat kargu izan ditu; besteak beste, Formazioko idazkari eta Komunikazio eta Irudi idazkari izan zen UGT-Euskadi Exekutibaren hainbat agintalditan. 1998ko martxoan, UGT-Euskadiren VII. Kongresuan idazkari nagusi hautatu zuten, eta kargu hori izan du 2002 arte. Josu Frade ordezkatu zuen karguan. Babcock & Wilcox ondasun-ekipoko enpresan lan egiten du, Giza Baliabideen arloan. Ramón Rubial Fundazioko lehendakariordea da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12255668